C 70/3

Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 70/03)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

CIGALES

Referencenummer: PDO-ES-A0622-AM02

Meddelelsesdato: 26. november 2019

BESKRIVELSE OG BEGRUNDELSE FOR DEN GODKENDTE ÆNDRING

1. Ændring af de analytiske egenskaber: reduktion af det totale syreindhold og forøgelse af det samlede sukkerindhold

Beskrivelse og begrundelse

Denne ændring vedrører punkt 2, litra a), i specifikationen og punkt 1.4 i enhedsdokumentet.

Den grundlæggende årsag er klimaændringer.

I de senere år har den lave nedbørsmængde ført til et generelt fald i syreindholdet i alle druesorter, hvilket har medført en stigning i mængden af restsukker.

For at opnå optimal phenolmodenhed skal frugterne høstes under forhold, der tager hensyn til faldet i syreindholdet og stigningen i mængden af restsukker.

Denne ændring betragtes som en standardændring, fordi den ikke indebærer en væsentlig ændring af egenskaberne ved produktet, der bevarer de egenskaber og den profil, som er beskrevet i linket, og som er en følge af samspillet mellem naturlige og menneskelige faktorer. Denne ændring anses derfor ikke for at være omfattet af nogen af de to kategorier, der er omhandlet i artikel 14, stk. 1, i forordning (EU) 2019/33.

2. Ændring af de organoleptiske egenskaber: ændring af de sensoriske deskriptorer

Beskrivelse og begrundelse

Denne ændring vedrører punkt 2, litra b), i specifikationen og punkt 1.4 i enhedsdokumentet.

De organoleptiske egenskaber ved de omfattede vine er blevet revideret og ændret således, at disse egenskaber kan knyttes til deskriptorer, der kan gøres til genstand for en vurdering, ved hjælp af en prøvesmagning, der opfylder de kriterier, som er fastsat i UNE-EN-ISO 17025-standarden.

Det drejer sig om en standardændring, da den ikke indebærer en væsentlig ændring af produktets egenskaber. Den giver snarere en mere præcis beskrivelse i overensstemmelse med nye teknikker inden for sensorisk analyse. De egenskaber og den profil, der er beskrevet i linket, som er en konsekvens af samspillet mellem naturlige og menneskelige faktorer, bevares. Denne ændring anses derfor ikke for at være omfattet af nogen af de to kategorier, der er omhandlet i artikel 14, stk. 1, i forordning (EU) 2019/33.

3. Ændring af det maksimale udbytte udtrykt i liter vin pr. 100 kg druer

Beskrivelse og begrundelse

Denne ændring vedrører punkt 3, litra b), nr. 1) og 5), i specifikationen og punkt 1.5.1 og 1.5.2 i enhedsdokumentet.

I de senere år har nye teknologier på vingårde, køling og anvendelse af vakuumfiltre til klassificering af most ført til øget anvendelse af druesaft uden at forårsage et betydeligt pres, der ville have negativ indvirkning på kvaliteten. Resultatet er et højere udbytte med samme kvalitetsniveau.

Det drejer sig om en standardændring, da den ikke indebærer en væsentlig ændring af produktets egenskaber. Det er blot en tilpasning til den teknologiske udvikling. Denne ændring anses derfor ikke for at være omfattet af nogen af de to kategorier, der er omhandlet i artikel 14, stk. 1, i forordning (EU) 2019/33.

4. Ændring af minimumsbeplantningstætheden

Beskrivelse og begrundelse

Denne ændring vedrører punkt 3, litra a), nr. 1), i specifikationen og punkt 1.5.1 i enhedsdokumentet.

I betragtning af vinmarkernes høje gennemsnitsalder i området og deres tilpasning, i visse tilfælde, til ny mekanisering blev det ikke anset for logisk at udelukke gamle parceller med 3x3-beplantningsmønstre på grund af jordbundens ringe kvalitet. Dette ville føre til et tab af kvalitetspotentiale i vinproduktionen i disse vingårde, der har eksisteret i mange år.

Det drejer sig om en standardændring, da den ikke indebærer en væsentlig ændring af produktets egenskaber. Den er ikke omfattet af nogen af de to kategorier, der er omhandlet i artikel 14, stk. 1, i forordning (EU) 2019/33.

5. Ændring vedrørende »bag-in-box«-beholdere bestemt til eksport

Beskrivelse og begrundelse

Denne ændring vedrører punkt 8, litra b), nr. 2), i specifikationen. Enhedsdokumentet berøres ikke heraf.

I betragtning af markedsføringskravene på en række udenlandske markeder er det blevet besluttet at anvende denne type beholder, samtidig med at produktets kvalitet og egenskaber bevares. På denne måde bliver vores vine bedre kendt i udlandet, og den del af vores produktion, der er bestemt for disse markeder, vil stige. Dette burde fremme kvaliteten af vores vine i udlandet. Forvaltningsorganet har gjort brug af artikel 16, stk. 4, i sine egne bestemmelser, hvori det hedder som følger: »Forvaltningsorganet kan tillade andre særlige beholdere og lukkeanordninger til bestemte anvendelsesformål, såfremt disse ikke forringer de beskyttede vines kvalitet eller image.«

Denne ændring berører kun præsentationen af produktet. Dets egenskaber påvirkes ikke heraf.

6. Berigtigelse af druesort/vingård og årgange/vine

Beskrivelse og begrundelse

Denne ændring berører den terminologi, der anvendes i punkt 7 i specifikationen. Dette berører ikke enhedsdokumentet.

Formålet med ændringen er at gøre sproget mere generelt og forståeligt for så vidt angår sektoren.

Denne rettelse vedrører kun formen.

7. Berigtigelse til afsnit 9, litra b), nr. 2 vedrørende kontrolmetoder

Beskrivelse og begrundelse

Denne rettelse vedrører fjerde afsnit i punkt 9, litra b), nr. 2) om kontrol med vin. Dette berører ikke enhedsdokumentet.

Der er konstateret en fejl i fjerde afsnit i punkt 9, litra b), nr. 2) om kontrol med vin. Fejlen er blevet rettet. Ordene:

— »Kvalifikation af vin

— Kvalifikationsproces ...«

affattes således:

— Kontrol med vin

— Kontrol af kvalifikationsprocessen ..."

ENHEDSDOKUMENT

1. Betegnelse

Cigales

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

VIN – HVID- OG ROSÉVINE

Hvidvin:

— Denne vin har et noget rent og klart udseende. Den har nuancer af gulgrøn, strågul, lysegul eller gyldengul. Mellemhøj intensitet.

— Når man lugter til den, har den en middellav intensitet med ligefremme (der findes ingen ufuldkomne aromaer), middelstærke aromaer af frugttræer og citrusfrugter og/eller plantearomaer. Disse kan have krydrede og/eller ristede noter, når vinen har ligget på fad i et stykke tid.

— Smagen har mellemhøj intensitet og er afbalanceret med god syrlighed og alkohol. Aromaerne ligger inden for samme område, som da de blev indsnuset (træfrugter og citrusfrugter og/eller planter). Disse kan have krydrede og/eller ristede noter (vin, der er i kontakt med træ). Mellemlang eftersmag.

Rosévin:

— Denne vin har et noget rent og klart udseende. Den har violette til lyserøde, jordbærrøde til lyserøde eller laksefarvede til lyserøde nuancer. Middel intensitet

— Når man lugter til den, har den en mellemhøj intensitet, og vinen er ligefrem (der findes ingen ufuldkomne eller utilstrækkelige aromaer) med aromaer af frugt (rød frugt), frugttræer, citrusfrugter og/eller friske plantearomaer. Krydrede og/eller ristede noter, når vinen har ligget på fad i et stykke tid.

— Smag: mellemhøj intensitet, afbalanceret med en mellemhøj grad af syrlighed og alkohol og aromaer, som da den blev indsnuset (rød frugt, træfrugter, citrusfrugter og/eller friske planter samt krydrede og/eller ristede aromaer, når vinen har ligget på fad). Mellemlang eftersmag.

De fysisk-kemiske parametre, der er fastsat i dette afsnit, vil overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 3,5 g/l udtrykt som vinsyre Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 150

VIN – UNG RØDVIN

— Denne vin har et noget rent og klart udseende med nuancer fra dybrød til teglrød. Intensiteten er mellemlav til lav.

— Når man lugter til den, har den en mellemhøj intensitet med ligefremme (der findes ingen ufuldkomne eller utilstrækkelige aromaer) aromaer af frugttræer (friske og/eller overmodne sorte frugter) og/eller planter med krydrede og/eller ristede aromaer, når vinen har været i kontakt med træ.

— Smagen er af mellemhøj intensitet og meget afbalanceret med hensyn til syrlighed og alkohol og snerpende i mellemhøj grad. Let bitterhed. Gennemsnitlig længde med en frugtagtig eftersmag for at matche aromaen (sorte frugter, tørrede frugter, planter) med krydrede og/eller ristede noter.

Under alle omstændigheder vil de fysisk-kemiske parametre, der er fastsat i dette afsnit, overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum 3,5 g/l udtrykt som vinsyre Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 140

RØDVIN MED ANGIVELSEN »ROBLE«

— Denne vin har et noget rent og klart udseende med nuancer fra violet til dybrød og teglrød.

— Når man lugter til den, er den ligefrem (der findes ingen ufuldkomne eller utilstrækkelige aromaer) med et anstrøg af aromaer af frugt og ristede og/eller krydrede aromaer med gennemsnitlig intensitet, som er typiske for vin, der har været i kontakt med træ.

— Smagen er af mellemhøj intensitet og er tør og med et anstrøg af frugt. Krydrede og/eller ristede noter af mellemhøj intensitet, som er typiske for vin, der har været i kontakt med træ. Mellemlang eftersmag.

*) For vin, der bringes i omsætning det første år efter høsten, må vin, der er lagret mere end ét år, ikke overstige det loft, der er beregnet som følger: 1 g pr. liter op til 10 % vol. og 0,06 g pr. liter for hvert procentpoint over 10 %.

Under alle omstændigheder vil de fysisk-kemiske parametre, der er fastsat i dette afsnit, overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum 3,5 i milliækvivalenter pr. liter Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 140

RØDVINENE »CRIANZA«, »RESERVA« OG »GRAN RESERVA«

»CRIANZA«:

— Udseende: noget ren og klar med dybrøde og teglrøde nuancer.

— Aroma: ligefrem (der findes ingen ufuldstændige eller utilstrækkelige aromaer) med aromaer af ristede og/eller krydrede noter af mellemhøj intensitet, der er typiske for vin, som har været i kontakt med træ, og noter af frugt med meget lav intensitet.

— Smag: mellemhøj intensitet, meget robust, mellemlang eftersmag med en vedvarende krydret og/eller ristet smag.

»RESERVA«:

— Udseende: Den har et noget rent og klart udseende (klarhed) med nuancer fra dybrød til rubinrød, teglrød, kobberrød og endog ravgul.

— Aroma: ligefrem (der findes ingen ufuldkomne eller utilstrækkelige aromaer) og med en mellemhøj intensitet af krydrede og/eller balsamiske noter.

— Smag: mellemhøj intensitet, tør, med tanniner, meget robust og med mellemlang eftersmag.

»GRAN RESERVA«:

— Udseende: Den har et noget rent og klart udseende (klarhed) med nuancer fra rubinrød til teglrød.

— Aroma: mellemhøj intensitet, ligefrem (der findes ingen ufuldkomne eller utilstrækkelige aromaer) og med en mellemhøj intensitet af krydrede og/eller balsamiske noter.

— Smag: tilstedeværelse af svage tanniner, medium krop med mellemlang eftersmag.

*) For vin, der bringes i omsætning det første år efter høsten, må vin, der er lagret mere end ét år, ikke overstige følgende loft: 1 g pr. liter op til 10 % vol. og 0,06 g pr. liter for hvert procentpoint over 10 %.

Under alle omstændigheder vil de fysisk-kemiske parametre, der er fastsat i dette afsnit, overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum 3,5 g/l udtrykt som vinsyre Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 140

VIN – SØD VIN (HVID-, ROSÉ- OG RØDVIN)

Disse vine har de organoleptiske egenskaber for de forskellige vintyper, der er beskrevet i ovenstående afsnit. Det restsukkerindhold, de indeholder, styrker også deres aromaer og gør dem mere fyldige på ganen.

Under alle omstændigheder vil de fysisk-kemiske parametre, der er fastsat i dette afsnit, overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 11 Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 200

MOUSSERENDE KVALITETSVIN (HVIDVIN/ROSÉVIN)

— Denne vin har et noget rent og klart udseende (klarhed) med gule nuancer (fra strågul til gyldengul), når de fremstilles med hvide eller røde druer. Farven er rød (fra lys rosa til jordbærrød/lyserød), når den er fremstillet af røde eller røde og hvide sorter. Boblerne er mellemstore og skummende og har en kort til mellemlang eller mellemlang eftersmag.

— Når man lugter til vinene, har de en mellemhøj intensitet og er ligefremme (der findes ingen ufuldkomne eller utilstrækkelige aromaer) med en mellemhøj intensitet af frugtaromaer.

— Når man smager på vinen, er den kendetegnet ved en frugtagtig fornemmelse og en mellemlang eftersmag med vedvarende aromaer af tørret frugt.

Under alle omstændigheder vil de fysisk-kemiske parametre, der er fastsat i dette afsnit, overholde de lofter, der er fastsat i EU-reglerne.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 9 Totalt syreindhold, minimum 3,5 g/l udtrykt som vinsyre Indhold af flygtig syre, maksimum (i milliækvivalenter/l) 10,83 Totalt indhold af svovldioxid, maksimum (i mg/l) 160

5. Vinfremstillingsmetoder

a. Væsentlige ønologiske fremgangsmåder

ØNOLOGISKE FREMGANGSMÅDER

Særlig ønologisk fremgangsmåde

Sunde druer med et sandsynligt alkoholindhold på minimum: 10o Beaumé (hvide sorter) og 10,5o Beaumé (røde sorter).

Maksimalt udvindingsudbytte: 72 l pr. 100 kg druer.

Sød vin fremstilles ved at bevare en del af druernes naturlige sukkerindhold og afbryde gæringsprocessen ved hjælp af godkendte systemer, undtagen ved tilsætning af alkohol.

Mousserende vin skal fremstilles efter den traditionelle metode.

ØNOLOGISKE FREMGANGSMÅDER

Relevant restriktion for fremstilling af vinene

— Hvidvin fremstilles udelukkende af de vigtigste hvide sorter (Verdejo) og tilladte sorter (Albillo Mayor, Viura og Sauvignon Blanc) med minimum 50 % af den vigtigste hvide sort.

— Rosévin fremstilles af de vigtigste og tilladte hvide og røde sorter med minimum 50 % af de vigtigste sorter.

— Rødvin fremstilles af de vigtigste røde sorter (Tempranillo og Red og Grey Grenache) og tilladte sorter (Cabernet Sauvignon, Merlot og Syrah) med minimum 50 % af de vigtigste sorter.

— Sød vin (hvid, rosé og rød) fremstilles af de vigtigste tilladte hvide og røde sorter, idet en del af druernes naturlige sukkerindhold bevares, med minimum 50 % af de vigtigste sorter.

— Mousserende vin fremstilles af de vigtigste og tilladte hvide og røde sorter, idet minimum 50 % af de vigtigste sorter skal anvendes til fremstilling af tørre og halvtørre vine samt »Brut«- og »Brut Nature«-vine.

ØNOLOGISKE FREMGANGSMÅDER

Dyrkningsmetoder

Beplantningstætheden er 1 000 vinstokke pr. hektar.

b. Maksimumudbytter

RØDE SORTER

7 000 kg druer pr. hektar

RØDE SORTER

50,40 hektoliter pr. hektar

HVIDE SORTER

9 000 kg druer pr. hektar

HVIDE SORTER

64,80 hektoliter pr. hektar

6. Afgrænsning af det geografiske område

Det geografiske område for den beskyttede oprindelsesbetegnelse »Cigales« strækker sig til den nordlige del af Duero-sænkningen på begge sider af Pisuerga-floden. Det har et areal på 574 km2.

Disse standarder omfatter følgende kommuner:

— Provinsen Valladolid: — Cabezón de Pisuerga, Cigales, Corcos del Valle, Cubillas de Santa Marta, Fuensaldaña, Mucientes, Quintanilla de Trigueros, San Martín de Valvení, Santovenia de Pisuerga, Trigueros del Valle og Valoria la Buena samt den ejendom, der er kendt som »El Berrocal«, og som omkranses af grænsen til provinsen Valladolid, hovedvejen mellem Valldinolim-Fuensaldaña-Mucientes og Pisuerga-floden. Denne ejendom er en del af kommunen Valladolid.

— Provinsen Palencia: — Dueñas.

7. Vigtigste druesort(er)

VERDEJO

TEMPRANILLO – TINTA DEL PAIS

RED GRENACHE

RED GRENACHE – GREY GRENACHE

8. Tilknytning til det geografiske område

VIN

Det geografiske område, der er omfattet af den beskyttede oprindelsesbetegnelse »Cigales«, er yderst velegnet til vindyrkning: Vindyrkningsarealet deles i to af Pisuerga-floden og er beliggende nær flodens midtpunkt mellem det kolde klima opstrøms og det tempererede klima ved flodens munding. Samspillet mellem klima og jordbund er med til at producere druer med en god balance mellem syrlighed og sukkerniveauer. Sorterne er meget velegnede til området og de vinfremstillingsmetoder, der har eksisteret i årtier. Dette gør det muligt at opnå meget afbalancerede vine.

En anden egenskab er, at 30 % af vindyrkningsarealerne har været dyrket i over 60 år. Sammen med ovennævnte betingelser giver dette mulighed for en meget intens og afbalanceret modning, der er velegnet til »crianza«-vin.

MOUSSERENDE KVALITETSVIN

Forskellige forsøg i de seneste år har resulteret i mousserende vin, der bevarer de særlige kendetegn ved vinene i området, og som også er af meget høj kvalitet (små bobler, der holder sig i lang tid, tilstedeværelsen af sekundære aromaer osv.). De sorter, der er specifikke for området (større tilpasning), gør det muligt at fremstille mousserende vin, der er meget elegant og frisk, både i munden og svælget.

Vejrforholdene i området gør det muligt at opnå et råmateriale, der er afbalanceret med hensyn til syrlighed, udtrækning og aroma. Derved opnås en vin, der giver en fornemmelse i hele munden, som kompenserer for syrligheden.

9. Vigtige yderligere betingelser (emballering, mærkning, andre krav)

Retsgrundlag:

Den nationale lovgivning

Type yderligere betingelse:

Emballering i det afgrænsede geografiske område

Beskrivelse af betingelsen:

Aftapningen af vin, der er omfattet af den beskyttede oprindelsesbetegnelse »Cigales«, er et af de vigtigste kriterier for at sikre de egenskaber, der er opnået under fremstillingen, og, hvor det er relevant, lagringsprocessen, der er omhandlet i specifikationen. Derfor skal aftapningen finde sted i aftapningsanlæggene på vingårdene i det produktionsområde, der er fastsat i denne specifikation.

Retsgrundlag:

Den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Det traditionelle udtryk »OPRINDELSESBETEGNELSE« kan anvendes i stedet for »BESKYTTET OPRINDELSESBETEGNELSE«.

Mærkningen skal indeholde en henvisning til høståret, også selv om vinen ikke er lagret. Der gøres en undtagelse for sød vin og mousserende vin.

Betegnelserne »CRIANZA«, »RESERVA«, »GRAN RESERVA« og »ROBLE« kan anvendes, forudsat at dette er i overensstemmelse med gældende lovgivning.

Link til produktspecifikationen

www.itacyl.es/documents/20143/342640/PCC+DOP+CIGALES+en+vigor+%28Rev+1%29_mod+1+BOE+%284%29.pdf/2cc9c566-2d4c-d08b-261d-9c1334822c29?

(1) EUT L 9 af 11.1.2019, s. 2.